Lav et referat af nedenstående tekst:

Tekst:
En pludselig brand på transportbåndet på et af Nordjyllands største biogasanlæg, der derfor - paradoksalt nok - ikke kan levere varme for borgerne i Vrå. Det er den umiddelbare konsekvens af den brand som Nordjyllands Beredskab - med egne ord - 'pøler' med lige nu. Det fortæller direktør for Grøngas Vrå, Allan Olesen, der selv er til stede på matriklen i øjeblikket, til TV2 Nord: -	Heldigvis - eller der er ikke noget heldigvis i denne situation - er det denne gang mindre end sidste gang, lyder det fra direktøren med henvisning til en lignende opstået brand for under to år siden. Allan Olesen fik selv meldingen klokken lidt i seks, da hans driftsleder ringede. - Man prøver altid at reagere professionelt, så jeg bekymrede mig ikke så meget om den materielle skade. Så det var menneskene, mine folk, jeg først tænkte på, siger han. Heldigvis kan både han og Nordjyllands Beredskab konstatere at branden er under kontrol og ikke har skadet hverken mennesker eller omgivelser. Til gengæld venter der nu en periode, hvor Grøngas Vrå ikke kan levere varme til borgerne i byen. - Det er den mest uheldige konsekvens. Der bliver en periode, hvor det ikke kan lade sige gøre. Hvor lang tid, kan jeg ikke sige, siger direktøren. -	Forhåbningen er at vi kan levere varme igen så hurtigt som muligt. Borgerne behøver dog ikke være bekymrede, oplyser Niels Henrik Nielsen, formand for Vrå Varmeværk. - Borgerne er sikret at de kan holde varmen. Ved nedbrud har vi to gaskedler og en to år gammel elkedel, som forsyner byen, siger Niels Henrik Nielsen, der oplyser de er forsikret for en højere produktionspris. Indsatsleder Charlotte Egebak fra Nordjyllands Beredskab, fortalte tidligere til TV2 Nord, at der venter arbejde i nogle timer endnu i Vrå. Men det handler dog mest om at få flyttet og slukket de sidste gløder i big-ballerne. Selve branden er under kontrol, siger hun.

Referat:
Det er ikke første gang, der er opstået brand i biogasanlægget.